
REPUBLIKA HRVATSKA
TRGOVAČKI SUD U ZADRU
STALNA SLUŽBA U ŠIBENIKU 

R J E Š E N J E

Trgovački sud u Zadru, Stalna služba u Šibeniku, po stečajnom sucu Tereziji Goreta, povodom prijedloga za sklapanje predstečajne nagodbe dužnika Željko Jurin, vl. Obrta Valentina I Barbara, Primošten Burnji, Bratski doalc - Široke bb, OIB: 97761214408, nakon ročišta radi sklapanja predstečajne nagodbe održanog dana 22. rujna 2016. godine uz sudjelovanje dužnika Željko Jurin te vjerovnika MFRH – Dražen Crnogača, dana 22. rujna  2016.g


r i j e š i o    j e

Odobrava se sklapanje predstečajne nagodbe kojom se dužnik Željko Jurin, vl. Obrta Valentina I Barbara, Primošten Burnji, Bratski doalc - Široke bb, OIB: 97761214408 obvezuje namiriti utvrđene tražbine kako slijedi: 


1. Vjerovniku Republika Hrvatska, Ministarstvo financija, OIB: 18683136487, od ukupno utvrđene tražbine u iznosu od 150.406,19 kn, otpušta dug dužniku s osnova kamata u iznosu od 41.595,07 kn, a dužnik takav otpust duga pristaje. Dužnik se obvezuje isplatiti vjerovniku Republici Hrvatskoj – Minsitarstvu financija preostali dio duga – tražbinu s osnova glavnice u iznosu od 108.811,12 kn zajedno s kmatom po stopi od 4,5% godišnje, obračunatoj na taj iznos, i to u roku od 2 (dvije) godine odnosno u 24 (dvadesetčetiri) jednaka mjesečna obroka, s tim da prvi obrok dospijeva na naplatu posljednjeg dana u mjesecu koji kalendarski slijedi nakon mjeseca u kojem je rješenje suda kojim se odobrava sklapanje ove predstečajne nagodbe postalo pravomoćno, dok svaki slijedeći obrok dospijeva na naplatu svakog posljednjeg dana u svakom narednom mjesecu do konačne isplate. Obračun koji ćemo dobiti od Porezne uprave bit će mjerodavan za plaćanje. 
2. Vjerovniku Hrvatske vode d.d., pravna osoba za upravljanje vodama, Ulica grada Vukovara 220, 10000 Zagreb, OIB: 28921383001 navedenim u tablici ove predstečajne nagodbe od red.broja 2 do red.broja 3. Isplatiti njihove utvrđene tražbine od 546,36 kn u iznosu od 70% i to 382,46 kn u 6 (šest) rata. Dužnik se obvezuje preostale iznose utvrđenih tražbina svakog pojedinog vjerovnika platiti, nakon proteka razdoblja početka (grace period) od 6 (šest) mjeseci, koji počinje teći od datuma pravomoćnosti Rješenja (nadležnog trgovačkog suda) o predstečajnoj nagodbi. Prva mjesečna rata na naplatu dospijeva 6 mjeseci nakon isteka mjeseca u kojem je sklopljena predstečajna nagodba stekla svojstvo pravomoćnosti a svaka slijedeća mjesečna rata u iznosuo d 63,74 kn dospijeva zadnjeg dana svakog slijedećeg mjeseca do konačne isplate. Za vrijeme počeka ne obračunavaju se kamate. 
3. Vjerovniku HRVATSKI TELEKOM d.d., Roberta Frangeša Mihanovića 9, 10000 Zagreb, OIB: 81793146560 navedenim u tablici ove predstečajne nagodbe od rednog broja 2 do rednog broja 3., isplatiti njihove utvrđene tražbine 1.671,30 kn u iznos u od 70% i to 1.169,91 kn u 6 (šest) rata. Dužnik se obvezuje preostale iznose utvrđenih tražbina svakog pojedinog vjerovnika platiti, nakon proteka razdoblja počeka (grace period) od 6 (šest) mjeseci, koji počinje teći od datuma pravomoćnosti Rješenja (nadležnog trgovačkog suda) o predstečajnoj nagodbi. Prva mjesečna rata na naplatu dospijeva 6 mjeseci nakon isteka mjeseca u kojem je sklopljena predstečajna nagodba stekla svojstvo pravomoćnosti a svaka slijedeća mjesečna rata u iznosu od 194,99 kn dospijeva zadnjeg dana svakog slijedećeg mjeseca do konačne isplate. Za vrijeme počeka ne obračunavaju se kamate.



Obrazloženje


Predlagatelj dužnik Željko Jurin, vl. Obrta Valentina I Barbara, Primošten Burnji, Bratski doalc - Široke bb, OIB: 97761214408, dostavio je neposredno ovom sudu dana 08. kolovoza 2016. godine dokumentaciju predstečajne nagodbe s prijedlogom za sklapanje predstečajne nagodbe. 

Dužnik je uz prijedlog dostavlja spis FINA-e.

Ovršnim rješenjem FINA 29. Lipnja 2015. godine utvrđeno je da su za plan financijskog restrukturiranja glasovali vjerovnici čije tražbine prelaze dvije trećine vrijednosti svih utvrđenih tražbina, te da je postupak proveden u skladu s odredbama zakona.

Uvidom u dostavljeni spis, odnosno u zapisnik o ročištu za glasovanje i formatizirane obrasce provjereno je da je u postupku pred FINA-om svoj glas za dao vjerovnik, te je tako svoj glas dala potrebna većina iz čl. 63. Zakona o financijskom poslovanju i predstečajnoj nagodbi (NN 108/12 i 81/13, dalje u tekstu ZFPPSN), koji se u ovom postupku primjenjuje.

Na ročište za sklapanje predstečajne nagodbe pristupili su dužnik i vjerovnik koji prema tablici s popisom vjerovnika imaju pravo glasa i koji su prihvatili plan financijskog restrukturiranja, a čije tražbine čine potrebnu većinu iz čl. 63. ZFPPSN, te su na ročištu dali svoj pristanak na sklapanje predstečajne nagodbe.

Budući, da su na ročištu za sklapanje predstečajne nagodbe svoj pristanak dali dužnik i vjerovnik koji prema tablici s popisom vjerovnika koji ima pravo glasa, a čije tražbine čine potrebnu većinu iz članka 63. ZFPPSN, sud je utvrdio da su ispunjenje pretpostavke, te je 
odobrio sklapanje predstečajne nagodbe u sadržaju kako je to predloženo u ovom postupku, a na koji sadržaj nije bilo primjedbi ili prigovora na ročištu ili tijekom postupka pred sudom.

Slijedom navedenog, na temelju spomenutih propisa, odlučeno je kao u izreci.
 
U Šibeniku, 22. rujna 2016. godine

     SUDAC
                                                                                                                 Terezija Goreta




POUKA O PRAVNOM LIJEKU:

Protiv ovog rješenja je dopuštena žalba. Žalba se izjavljuje Visokom trgovačkom sudu Republike Hrvatske u Zagrebu, putem ovog suda, u 3 istovjetna primjerka, u roku 8 dana od dana dostave rješenja, pozivom na gornji poslovni broj spisa.

DN-a :
- predlagatelju (dužniku),
- e-oglasna ploča,
- FINA RC Split, prije i nakon pravomoćnosti,
- sudski registar, nakon pravomoćnosti.


